ประกาศองค์การบริหารส่วนตำบลแม่เจ้าอยู่หัว เรื่อง การจัดตั้งศูนย์ข้อมูลข่าวสาร ___________________________________ ตามระบอบประชาธิปไตย ได้เปิดโอกาสให้ประชาชนได้รับข้อมูลข่าวสารเกี่ยวกับการดำเนินการต่าง ๆ ของรัฐ เพื่อให้ประชาชนสามารถแสดงความคิดเห็นและใช้สิทธิทางการเมืองได้โดยถูกต้องกับความเป็นจริง อันเป็นการส่งเสริมให้มีองค์กรปกครองส่วนท้องถิ่นโดยประชาชนมากยิ่งขึ้น สมควรให้โอกาสประชาชนได้มีสิทธิในการรับรู้ข้อมูลข่าวสารของราชการ โดยกำหนดให้มีข้อยกเว้น อันไม่ต้องเปิดเผยที่แจ้งชัดและจำกัดเฉพาะข้อมูลข่าวสารที่หากเปิดเผยแล้วจะเกิดความเสียหาย ต่อประเทศชาติ หรือประโยชน์ที่สำคัญของเอกชน ทั้งนี้ เพื่อพัฒนาระบอบประชาธิปไตยให้มั่นคงและเป็นผลให้ประชาชนมีโอกาสรู้ถึงสิทธิ หน้าที่ของตนอย่างเต็มที่ ในการมีส่วนร่วมในระบอบประชาธิปไตย เพื่อที่จะรักษาผลประโยชน์ของตนได้อีกประการหนึ่งด้วย ประกอบกับสมควรคุ้มครองสิทธิส่วนบุคคลในส่วนที่เกี่ยวข้องกับรัฐธรรมนูญ และตามพระราชบัญญัติข้อมูลข่าวสารของราชการ พ.ศ. 2540 ดังนั้น เพื่อให้บริการข้อมูลข่าวสารแก่ประชาชนเป็นไปตามพระราชบัญญัติข้อมูลข่าวสารของราชการ พ.ศ. 2540 ซึ่งให้สิทธิของประชาชนตามกฎหมาย เพื่อการมีส่วนร่วมของประชาชนในการตรวจสอบการดำเนินการของรัฐด้วยตนเองนอกเหนือจากกลไกควบคุมหรือตรวจสอบตามวิถีทางการเมือง องค์การบริหารส่วนตำบลแม่เจ้าอยู่หัว จึงขอประกาศจัดตั้งศูนย์ข้อมูลข่าวสารองค์การบริหารส่วนตำบลแม่เจ้าอยู่หัว ตั้งแต่บัดนี้เป็นต้นไป จึงประกาศมาให้ทราบโดยทั่วกัน ประกาศ ณ วันที่ 9 พฤศจิกายน พ.ศ. 2547 (นายชัยวัฒน์ สิทธิศักดิ์) ปลัดองค์การบริหารส่วนตำบล ปฏิบัติหน้าที่ นายกองค์การบริหารส่วนตำบลแม่เจ้าอยู่หัว 

